दक्षिण भारत की सांवली महिलाओं पर राज्यसभा में दिए गए अपने बयान पर जेडीयू अध्यक्ष शरद यादव ने माफ़ी मांगने से साफ़ इनकार कर दिया है. उन्होंने स्पष्ट कर दिया है कि उन्हें अपने बयान में कुछ भी गलत नज़र नहीं आता और वे माफ़ी नहीं मांगेगे. आज राज्यसभा में बवाल और तेज़ हो गया जब शरद ने स्मृति ईरानी को कह दिया कि मैं जनता हूं तुम क्या हो. हालांकि अपने बयान पर सफाई देते हुए शरद यादव ने कहा कि उनके बयान का गलत मतलब निकाला गया. उन्होंने कहा, ‘भारत में और विश्व में बहुत-सी महिलाओं का रंग सांवला है. मैं इस मुद्दे पर किसी के भी साथ चर्चा कर सकता हूं, हम भारतीय संस्कृति के पक्ष में हैं.’